અમદાવાદ, 6 ઓક્ટોબરઃ શાહપુર ખાતે ગત રાત્રે થયેલા ગોળીબારમાં ઇજાગ્રસ્ત પામેલા એક યુવાનનું આજે મોત નીપજ્યું છે. ઇજાગ્રસ્ત થયા બાદ યુવાનને વીએસ હોસ્પિટલમાં સારવાર અર્થે લઇ જવામાં આવ્યો હતો, જ્યાં તેનું મોત નીપજ્યું છે. જોકે યુવકના પોસ્ટમોર્ટમને લઇને પરિવારજનોમાં મતભેદ સર્જાયો હોવાના અહેવાલ મળી રહ્યાં છે. હાલ શાહપુરમાં અજંપાભરી સ્થિતિ છે. નોંધનીય છેકે, ગુજરાત સહિત દેશભરમાં આજે બકરી ઇદની ઉજવણી કરવામાં આવી રહી છે, પરંતુ અમદાવાદના શાહપુર ખાતે બકરી ઇદની પૂર્વ સંધ્યાએ વાતાવરણને ડ્હોળવા માટે કેટલાક તોફાની તત્વો દ્વારા પોલીસ પર પથ્થરમારો કરવામાં આવ્યો હતો, જેના કારણે માહોલ ગરમાયો હતો. પથ્થરમારાની ઘટનાથી વિસ્તારમાં તંગદિલી પ્રસરી હતી.